સુરતના લિંબાયતના પુરષોતમ નગરમાં SMCની એક મહિલા સફાઇ કામદારને પતિએ જીવતી સળગાવી હોવાનો ચોંકાવનારો બનાવ પ્રકાશમાં આવ્યો છે. ગંભીર રીતે દાઝી ગયેલી મહિલાને પાડોશીઓ તાત્કાલિક સારવાર અર્થે સ્મીમેર લઇ આવતા તેણીની હાલત નાજુક છે. ચારિત્ર પર શંકા રાખી પતિએ પત્નિને સળગાવી દીધી હોવાનું જાણવા મળ્યું છે. ત્યારે આ સમગ્ર મામલે લીંબાયત પોલીસે વધુ તપાસ હાથ ધરી છે. શોભા નામની આ મહિલા મનપામાં સફાઈ કામ કામદાર તરીકે નોકરી કરતી હતી. જેના લગ્ન આજથી 10 વર્ષ પહેલા સુરેશ નામના યુવક સાથે થયા હતા. શંકાશીલ સ્વભાવનો કારણે આ ધટના બની હતી.